Koordinate: 45° 07′ 12" SGŠ, 13° 49′ 48" IGD

**Kanfanar** je naselje i sjedište istoimene općine u Hrvatskoj. Nalazi se u Istarskoj županiji.

Općinska naselja
----------------

kanfanar se sastoji od 21 naselja (stanje 2006), to su: Barat, Brajkovići, Bubani, Burići, Červari, Dubravci, Jural, Kanfanar, Korenići, Kurili, Ladići, Marići, Maružini, Matohanci, Mrgani, Okreti, Pilkovići, Putini, Sošići, Šorići, Žuntići.

Zemljopis
---------

Kanfanar je naselje i općinsko središte u Istarskoj županiji. Status općine dobio je 1993. a prije toga administrativno je pripadala Rovinju. Općina obuhvaća naselja Burići, Marići i Maružini. Kao općina obuhvaća dio Prekodrage sa naseljima Korenići, Ladići, Dubravci, Barat, Draguzeti, Červari, Mrgani i Jural i do Limskog kanala sa naseljima Okreti, Pilkovići, Kurili, Brajkovići, Matuhanci, Sošići, Bubani, Žuntići, Šorići i Putini. Postao je veliko raskrižje cesta odkada je 1999. godine izgrađen Istarski ipsilon, a prije je bio i željezničko čvorište (od 1874. - 1966. kada je ukinuta pruga Kanfanar - Rovinj). Nalazi se na nadmorskoj visini od 284 m. Prostire se na površini od 60 kvadratnih kilometara. Graniči sa općinama, odnosno gradovima: Rovinj, Bale, Svetvinčenat, Žminj, Sveti Lovreč i Tinjan, dok preko Limskog kanala ima izlaz na Jadransko more.

Klima
-----

Klima je blago mediteranska sa 2300 sunčanih sati godišnje. Maksimalne temperature u srpnju i kolovizu dostignu i 35 °C. Minimalne temperature registrirane u veljači su oko 10 °C.

Stanovništvo
------------

Po posljednjem popisu stanovništva iz 2001. godine, općina Kanfanar imala je 1.457 stanovnika, raspoređenih u 20 naselja:

* Barat - 69
* Brajkovići - 84
* Bubani - 53
* Burići - 81
* Červari - 41
* Dubravci - 10
* Jural - 15
* Kanfanar - 473
* Korenići - 40
* Kurili - 31
* Ladići - 40
* Marići - 121
* Maružini - 78
* Matohanci - 69
* Mrgani - 45
* Okreti - 38
* Putini - 46
* Sošići - 57
* Šorići - 41
* Žuntići - 25

Uprava
------

Dosadašnji načelnici općine:

* Mario Červar,
* Graciano Sironić,
* Antun Modesto

Povijest
--------

Područje je bilo naseljeno u prapovijesti, u rimsko doba i u srednjem vijeku. Toponim se spominje 1096. u ispravi akvilejskog patriarha. Posebno je poznat susjedni Dvigrad, danas ruševina, koji je bio u 17. stoljeću napušten zbog kuge. Stanovništvo se je preselilo u Kanfanar i druga sela. 1714. se je i kaptol dvigradske crkve preselio u Kanfanar.

Kanfanar je gospodarsko ojačao izgradnjom željeznice Divača - Pula sa odvojkom Kanfanar - Rovinj 1876. Nakon ukinuća pruge za Rovinj, 1966 vezao se za cestovni promet, kada je bila modernizirana cesta u Rovinj. Naročito dobiva na značenju izgradnjom Istarskog ipsilona 1999, jer je u blizini veliko raskrižje i spoj zapadnog i istočnog kraka autoceste. U 2005. i 2006. tu se gradi Tvornica duhana, koja se seli ovamo iz Rovinja. 

Područje je poznato po velikom kamenolomu, koji tu djeluje još iz doba gradnje željeznice. Spada u kategoriju tvrdih vapnenaca i najpoznatiji je arhitektonsko-građevinski kamen iz Istre.

Gospodarstvo
------------

* Kamenolom
* Tvornica duhana Rovinj
* Ugostiteljstvo i turizam
* Obrt

Slavni ljudi
------------

* Bulešić, Miroslav, svećenik i mučenik (Čabrunići, 13.V.1920 - Lanišće, 24.VIII.1947). Službovao u Kanfanaru 1945-1947.
* Cerin, Anton, gospodarstvenik (Mrgani, 5.VI.1943 - Rovinj, 7.XII.1994)
* Glavinić, Franjo, svećenik franjevac, književnik i historiograf (Kanfanar, 23.VI.1585 - Trsat, 6.XII.1652)
* Rabar, Ivan, povjesničar i pedagog (Ladići, 7.IV.1851 - Zagreb, 5.XI.1919.)
* Studenac, Petar, pjesnik, svećenik i preporoditelj, (Rijeka, 31.I.1811 - Kanfanar, 24.V.1898)
* Marko Zelko, svećenik (Višnjan, 1893 - Kanfanar, 9.II.1944). Njemački okupator ga je osudio na smrt 8. veljače 1944. g. a obješen 9. veljače 1944. godine.

Spomenici i znamenitosti
------------------------

Obrazovanje
-----------

* Osnovna škola Kanfanar

Kultura
-------

Sport
-----

Vanjske veze
------------

***Kanfanar*** na Wikimedijinoj ostavi

* Službene stranice Općine Kanfanar Arhivirano 2006-08-21 na Wayback Machine-u
* Službene stranice župe Kanfanar Arhivirano 2008-04-14 na Wayback Machine-u

|  |  |
| --- | --- |
|  | *Ovaj članak o **geografiji** je u začetku. Možete pomoći Wikipediji tako da ga proširite*. |


|  |
| --- |
| **Gradovi i općine Istarske županije** |
| **Gradovi**

---

Buje |
Buzet |
Labin |
Novigrad |
Pazin |
Poreč |
Pula |
Rovinj |
Umag |
Vodnjan

---

**Općine**

---

Bale |
Barban |
Brtonigla |
Cerovlje |
Fažana |
Funtana |
Gračišće |
Grožnjan |
Kanfanar |
Karojba |
Kaštelir-Labinci |
Kršan |
Lanišće |
Ližnjan |
Lupoglav |
Marčana |
Medulin |
Motovun |
Oprtalj |
Pićan |
Raša |
Sveta Nedelja |
Sveti Lovreč |
Sveti Petar u Šumi |
Svetvinčenat |
Tar-Vabriga |
Tinjan |
Višnjan |
Vižinada |
Vrsar |
Žminj |
| **Ostale općine i gradovi u Hrvatskoj** |
| Zagrebačka županija |
Krapinsko-zagorska županija |
Sisačko-moslavačka županija |
Karlovačka županija |
Varaždinska županija |
Koprivničko-križevačka županija |
Bjelovarsko-bilogorska županija |
Primorsko-goranska županija |
Ličko-senjska županija |
Virovitičko-podravska županija |
Požeško-slavonska županija |
Brodsko-posavska županija |
Zadarska županija |
Osječko-baranjska županija |
Šibensko-kninska županija |
Vukovarsko-srijemska županija |
Splitsko-dalmatinska županija |
Istarska županija |
Dubrovačko-neretvanska županija |
Međimurska županija

---

**Popis općina u Hrvatskoj** | **Popis gradova u Hrvatskoj** |